Стручно веће ликовне групе предмета

Критеријуми оцењивања

Вишемедијска уметност

1. Недовршен рад (фотографија, колаж, енформел, асемблаж, ready-made, кинетичка уметност, инсталација, амбијентална уметност, land art, илустрација, стрип, анимација, принт/плакат, видео рад, уметност графита итд.) може се оценити недовољном оценом. Недовршен рад значи да није урађен ниједан рад, као ни предложак рада или скица на задату тему или да је рад урађен на погрешну а не на задату тему.

2. Ако је рад или радови урађен у складу са темом која се обрађује, онда би рад или радови морали бити оцењени позитивном оценом.

3. Ако се на раду или радовима налазе сви задати елементи на тему која се обрађује онда би тај рад или радови морали бити оцењени позитивном оценом.

4. За позитивну оцену потребно је да ученик поседује све радове или макар предлошке радове или скице на задату тему и да сви радови буду позитивно оцењени.

5. За позитивну оцену довољно је да ученик уради по један предложак рада или скицу на сваку задату тему која се обрађује у току школске године.

6. За оцену добар (три) потребно је да ученик уради рад који делимично садржи све елементе рада на задату тему или да је рад довршен од шездесет до седамдесет посто, као и да кореспондира са задатом темом.

7. За оцену врло добар (четири) потребно је да ученик уради рад који делимично садржи све елементе рада на задату тему или да је рад довршен од осамдесет до деведесет посто, као и да кореспондира са задатом темом.

8. За оцену одличан (пет) потребно је да ученик уради комплетне радове на тему или теме које се обрађују у току школске године. Као и да сваки од радова буде довршен сто посто и да кореспондира са задатом темом.